stanford-oval/wikipedia huggingface dataset:
Charles Edward Stewart

| Mitalit> Maa:   Yhdistynyt kuningaskunta.Miesten ammunta. Olympialaiset  | Mitalit> Maa:   Yhdistynyt kuningaskunta.Miesten ammunta. Olympialaiset  | Mitalit> Maa:   Yhdistynyt kuningaskunta.Miesten ammunta. Olympialaiset  | Maa:   Yhdistynyt kuningaskunta> Miesten ammunta. |
| --- | --- | --- | --- |
|  Pronssia | Tukholma 1912 | 50 m pistooli |  |
|  Pronssia | Tukholma 1912 | 50 m pistooli, joukkuekilpailu |  |
|  Pronssia | Tukholma 1912 | 30 m olympiapistooli, joukkuekilpailu |  |
Charles Edward Stewart (1881 – 1965) oli brittiläinen ampuja ja olympiamitalisti. Hän voitti Tukholman olympialaisissa 1912 kolme pronssimitalia, 50 metrin pistoolissa sekä henkilökohtaisessa että joukkuekilpailussa, joiden lisäksi 30 metrin olympiapistoolin joukkuekilpailussa.
Antonio Tapia

| Henkilötiedot |
| --- | --- | --- |
Koko nimi: Antonio Tapia Flores
Syntymäaika: 13. marraskuuta 1949 (ikä 74)
Syntymäpaikka: Baena, Espanja
Seurat
| Vuodet | Seura | O (M) |
|  | Atlético Malagueño Fuengirola |  |
Valmennusura
1986–1989 1989–1992 1992–1994 1997–2002 2002–2005 2005–2006 2006–2007 2007–2008 2008–2009 2009–2010 2011: Mijas Fuengirola Los Boliches Poli Ejido Málaga B Málaga Poli Ejido Granada 74 Málaga Betis Tenerife
Antonio Tapia Flores (s. 13. marraskuuta 1949 Baena, Córdoba, Espanja) on espanjalainen jalkapallovalmentaja.
Valmentajaura

Tapia aloitti valmentajauransa vuonna 1986. Hän valmensi uransa alkupuolella alempien sarjatasojen joukkueita. Myöhemmin urallaan hän on valmentanut muun muassa Málagan reservijoukkuetta sekä sen jälkeen edustusjoukkuetta. Hän palasi Málagaan vuoden 2008 kesällä, kun joukkue nousi pääsarjaan. Tapia johdatti joukkueensa kauden päätteeksi sijalle 8. 31. toukokuuta 2009 Tapia ilmoitti lehdistötilaisuudessa, ettei hän jatka seuran päävalmentajana enää seuraavalla kaudella.
Kesäkuussa 2009 Tapia siirtyi Segunda Divisióniin pudonneen Real Betisin päävalmentajaksi.  Jo puolen vuoden kuluttua hänen aloitettuaan Betisin päävalmentajana, Tapia irtisanottiin, johtuen joukkueen heikoista peliesityksistä.
Tammikuussa 2011 hänestä tuli Tenerifen päävalmentaja. Joukkue vaihtoi kauden sisään toista kertaa päävalmentajaansa, kun se aikaisemmin oli erottanut Juan Carlos Mandián, ja näin Tapiasta tuli jo kolmas päävalmentaja kesken kauden.
Aiheesta muualla

Profiili[vanhentunut linkki] transfermarkt.de (saksaksi)
| 0 | 1 | 2 | 3 |
| --- | --- | --- | --- |
|   | Edeltäjä: Gregorio Manzano Juan Ramón Muñiz | Málagan päävalmentaja 2005–2006 2008–2009 | Seuraaja: Juan Ramón Muñiz Juan Ramón Muñiz |
| 0 | 1 | 2 | 3 |
| --- | --- | --- | --- |
|   | Edeltäjä: Josep María Nogués | Betisin päävalmentaja 2009–2010 | Seuraaja: Víctor Fernández |
| 0 | 1 | 2 | 3 |
| --- | --- | --- | --- |
|   | Edeltäjä: Juan Carlos Mandiá | Tenerifen päävalmentaja 1/2011–3/2011 | Seuraaja: David Amaral |
Aquilon (1789)

| Aquilon |
| --- | --- |

Aluksen vaiheet
Rakentaja:  Arsenal de Rochefort
Kölinlasku:  elokuu 1787
Laskettu vesille:  8. kesäkuuta 1789
Palveluskäyttöön:  kesäkuu 1790
Poistui palveluskäytöstä:  Britannian kuninkaallisen laivaston valtaama 2. elokuuta 1798
Tekniset tiedot
Uppouma:  2 966 t
Pituus:  55,87 m
Leveys:  14,90 m
Syväys:  7,26 m
Koneteho:  täystakiloitu
Miehistöä:  3 upseeria ja 690 miehistönjäsentä
Aseistus
Aseistus:  yhteensä 74 tykkiä: 28 × 36 naulan SML tykkiä 30 × 18 naulan tykkiä 16 × 8 naulan tykkiä 4 × 36 naulan karronadia
Aquilon oli Ranskan laivaston 74-tykkinen Téméraire-luokan linjalaiva.
Valmistus

Alus tilattiin Rochefortin telakalta, missä köli laskettiin elokuussa 1787. Alus laskettiin vesille 8. kesäkuuta  1789 ja liitettiin laivastoon kesäkuussa 1790.
Palvelus

Alus palveli Italian rannikolla vara-amiraali Brueys'n laivueessa päällikkönään Antoine-René Thévenard. Se osallistui 2. elokuuta 1798 Aboukirin taisteluun, jossa se otti yhteen HMS Vanguardin, HMS Minotaurin ja HMS Theseuksen kanssa. Aquilon vallattiin ja liitettiin kuninkaalliseen laivastoon nimellä HMS Aboukir.
Alus romutettiin maaliskuussa 1802.
Carsten Embach

Carsten Embach (s. 12. lokakuuta 1968 Stralsund, DDR) on saksalainen entinen rattikelkkailija.
Ura

Monien muiden rattikelkkailijoiden tavoin myös Embachilla on vahva yleisurheilutausta. Hänen lajinsa oli pituushyppy, missä hän sijoittui vuoden 1990 halli-EM-kilpailuissa viidenneksi tuloksella 783. Samana vuonna hän hyppäsi Potsdamissa ennätystuloksensa 801.
Rattikelkkailun pariin Embach siirtyi vuonna 1992 ja kilpaili ensi kertaa olympialaisissa 1994 Lillehammerissa, missä hän saavutti neljän miehen kilpailussa pronssia Wolfgang Hoppen ohjaamassa kelkkajoukkueessa. Vuosina 1995 ja 1997 hän voitti Hoppen joukkueessa neljän miehen kelkassa MM-kultaa ja vuonna 1996 MM-pronssia. Hoppen johtama joukkue jäi kuitenkin ulos 1998 Naganon olympialaisista, minkä johdosta Hoppe lopetti uransa. Vuonna 1999 hän saavutti EM-pronssia Harald Czudajn neljän miehen joukkueessa.
Embach siirtyi 2000-luvulle tultaessa André Langen neljän miehen kelkkajoukkueessan ja voitti uransa kolmannen maailmanmestaruuden vuonna 2000 sekä MM-hopeaa vuonna 2001. Langen joukkueessa hän voitti neljän miehen kilpailussa kultaa myös 2002 Salt Lake Cityn olympialaisista sekä seuraavana vuonna maailmanmestaruuden Lake Placidissa.
Lopetettuaan aktiiviuransa Embach on toiminut Saksan maajoukkueen valmentajana.
Arvokisamitalit

Olympialaiset
1994
2002
Maailmanmestaruuskilpailut
1995
1996
1997
2000
2001
2003
Euroopanmestaruuskilpailut
1995
1996
1999
2001
2002
2003
Carrie

Carrie voi tarkoittaa ainakin seuraavia:
Carrie, naisen etunimi
Carrie , Stephen Kingin esikoisromaani vuodelta 1974
Carrie, Kingin romaanin elokuvasovitus vuodelta 1976
Carrie, Kingin romaaniin perustuva televisioelokuva vuodelta 2002
Carrie, Kingin romaanin elokuvasovitus vuodelta 2013
Viattomuuden kasvot (engl. Carrie), William Wylerin ohjaama elokuva vuodelta 1952
Carrie, brittiläinen rockyhtye
”Carrie”, Europe-yhtyeen kappale albumilta The Final Countdown
”Carrie”, Ellinooran kappale vuodelta 2015.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carrie”, voi hakea sivunnimihaulla, laajalla sivunnimihaulla tai tekstihaulla.
Christian Hülsmeyer

Christian Hülsmeyer (25. joulukuuta 1881 Eydelstedt, Ala-Saksi, Saksa – 31. tammikuuta 1957 Ahrweiler) oli tutkan keksijä.
Hülsmeyer kiinnostui fysiikasta ja Heinrich Hertzin sähkömagneettisia aaltoja käsittelevistä tutkimuksista.
Bremenin opettajaseminaarissa tekemissään kokeissa hän sai tutkan kehittämiseen johtaneet ideansa.
Hülsmeyerin patentti 165546.
30. huhtikuuta 1904 Hülsmeyerille myönnettiin telemobiloskoopiksi nimeämälleen laitteelle patentti nro 165546. 18. toukokuuta Hülsmeyer esitteli menestyksellä Hohenzollern-sillalla Kölnissä demolaitteiston. Kokeessa hänen laitteensa havaitsi Reinillä olleen laivan kolmen kilometrin päästä. Hülsmeyer kehitti laitteen nopeasti havaitsemaan kohteen 10–20 kilometrin päästä.
Kesällä 1904 Hülsmeyer esitteli telemobiloskoopin Rotterdamissa kansainvälisessä merenkulkukonferenssissa. Laite ei kuitenkaan herättänyt juurikaan kiinnostusta. Myöskään Saksan merivoimat eikä edes vastaperustettu radiotekniikan yritys Telefunken olleet riittävän kiinnostuneita uudesta, ilmeisiä hyötyjä tarjoavasta keksinnöstä.
Vaikka Hülsmeyer patentoi ja esitteli laitteensa muun muassa Britanniassa ja Yhdysvalloissa, ei näissäkään vielä ymmärretty tutkan mahdollisuuksia. Titanic ei ehkä olisi törmännyt jäävuoreen, jos aluksella olisi ollut käytössä tutka.
Lokakuussa 1905 Hülsmeyer lopetti telemobiloskoopin markkinointiyritykset ja hänen yhtiökumppaninsa Heinrich Mannheimin kanssa perustamansa yrityksen Telemobiloskop – Gesellschaft Hülsmeyer und Mannheim lopettamisilmoitus toimitettiin rekisteriviranomaiselle.
Vuonna 1906 Hülsmeyer perusti Düsseldorfissa hehkulamppuja ja työstökoneita valmistavan yrityksen. Hänen yrityksensä valmisti myös vedenkäsittelylaitteita.
Tutkaa kehitettiin jossain määrin 1920- ja 1930-luvuilla Yhdysvalloissa, Britanniassa ja Saksassa. Laitteen todellinen kehitys lähti käyntiin vasta toisen maailmansodan jälkeen elektroniikan kehityttyä riittävästi. Nykyään tutka on välttämätön apuväline muun muassa ilmailussa ja merenkulussa.
Osia telemobiloskooppilaitteistosta on nähtävillä Deutsches Museum -museossa Münchenissä. Deutsches Schifffahrtsmuseum -merenkulkumuseossa Bremerhavenissa on näytteillä telemobiloskoopin kohereeri eli vastaanotin.
Aiheesta muualla

http://www.deutsches-museum.de/ Deutsches Museum, München (saksaksi) (englanniksi)
http://www.dsm.de (Arkistoitu – Internet Archive) – Deutsches Schiffahrtsmuseum, Bremerhaven (saksaksi) (englanniksi)
Who's who Christian Hülsmeyer (saksaksi)
Annabelle: Creation

| Annabelle: Creation |
| --- | --- |

Ohjaaja:  David F. Sandberg
Käsikirjoittaja:  Gary Dauberman
Tuottaja:   Peter Safran  James Wan 
Säveltäjä:  Benjamin Wallfisch
Kuvaaja:  Maxime Alexandre
Leikkaaja:  Michel Aller
Pääosat:   Stephanie Sigman  Talitha Bateman  Anthony LaPaglia  Miranda Otto 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Atomic Monster Productions  RatPac Entertainment  The Safran Company 
Levittäjä:  Warner Bros. Pictures
Ensi-ilta:   2017-6-1919. kesäkuuta 2017 (Los Angeles)  2017-8-1111. elokuuta 2017 (Yhdysvallat ja Suomi)  
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Annabelle: Creation on vuonna 2017 ensi-iltansa saanut David F. Sandbergin ohjaama ja Gary Daubermanin käsikirjoittama kauhuelokuva. Se on esiosa vuoden 2014 elokuvalle Annabelle ja kertoo Annabelle-nuken taustatarinan. Elokuva on Kirottu-universumin neljäs osa. Elokuvan pääosissa ovat Stephanie Sigman, Talitha Bateman, Anthony LaPaglia ja Miranda Otto. Elokuva sai maailmanensi-iltansa Los Angelesin elokuvajuhlilla 19. kesäkuuta 2017. Elokuvateattereihin se ilmestyi Yhdysvalloissa ja Suomessa 11. elokuuta 2017.
Juoni

Vuonna 1943 nukentekijä Samuel Mullinsin ja hänen vaimonsa Estherin viisivuotias tytär Annabelle, kutsumanimeltään Bee, kuolee ohiajavan auton törmätessä häneen.
Vuonna 1955 Mullinsin pariskunta majoittaa luokseen nunna Charlotten ja kuusi orpotyttöä, joiden orpokoti lopetettiin. Ensimmäisen yön aikana nuori poliota sairastava tyttö Janice herää ja salaperäisten paperilappuihin kirjoitettujen viestien houkuttelemana menee Been huoneeseen. Hän avaa nukkekodista löytyneellä avaimella komeron, jossa on Been näköinen posliininukke. Tämän jälkeen Janice alkaa nähdä Been haamun ja kokee muiden tyttöjen kanssa pelottavia asioita. Toisen yön aikana Janice haavoittuu haamun pudottaessa hänet Samuelin suunnittelemasta hissituolista. Janice päätyy pyörätuoliin, mutta Been haamu vetää hänet sisään latoon ja riivaa hänen kehonsa. Janicen ystävä Linda kertoo Samuelille tästä, mutta pian tämän jälkeen Janice tappaa Samuelin.
Sisar Charlotte puhuu Eshterin kanssa, joka on salaperäisesti menettänyt puolet kasvoistaan. Eshter paljastaa, että pian Been kuoleman jälkeen, Been haamua esittänyt tuntematon olento pyysi saada asettua yhteen Samuelin tekemistä nukeista. Mullinsit tulivat myöhemmit tajunneeksi, että haamu olikin oikeasti demoni, joka etsi itselleen ruumista. Demoni oli tuhonnut puolet Eshterin kasvoista yrittäessään riivata hänet. Mutta pariskunta pyysi apua kirkolta, jolloin papit siunasivat Been huoneen pyhällä vedellä, Samuelin lukitessa nuken komeroon ja liimatessa oveen Raamatusta revittyjä sivuja. Demoni murhaa Eshterin ja yrittää hyökätä sekä Charlotten että tyttöjen kimppuun. Riivattu Janice jahtaa Lindaa ja seuraa tätä Been huoneeseen, missä Charlotte lopulta lukitsee sekä Janicen että nuken komeroon.
Seuraavana päivänä poliisit saapuvat ja tutkivat talon. He löytävät nuken, joka viedään todistusaineistona pois. Janice oli paennut aiemmin komerosta löytyneen kolon kautta ja selvittänyt tiensä Santa Monicaan, jossa hän esiintyi nimellä ”Annabelle” päätyessään Higginsin perheen adoptoimaksi. Vuonna 1967 Annabelle Higgins oli liittynyt satanistiseen kulttiin poikaystävänsä kanssa. Eräänä yönä he murhaavat Annabellen adoptiovanhemmat ja tulevat herättäneeksi Higginsien naapureiden, Mia ja John Formin, huomion.
Lopputekstien välissä näytetyssä kohtauksessa, Annabelle-nukke nähdään liikkumattomana komerossa, kunnes se yhtäkkisesti kääntää päätään. Lopputekstien jälkeen näytetyssä kohtauksessa, joka sijoittuu vuoden 1952 Romaniaan, demoninunna Valak näyttäytyy Cârțan luostarissa.
Näyttelijät

| 0 | 1 | 2 |
| --- | --- | --- |
|  Stephanie Sigman  | … |  sisar Charlotte   |
|  Talitha Bateman  | … |  Janice   |
|  Anthony LaPaglia  | … |  Samuel Mullins   |
|  Miranda Otto  | … |  Eshter Mullins   |
|  Lulu Wilson  | … |  Linda   |
|  Philippa Coulthard  | … |  Nancy   |
|  Grace Fulton  | … |  Carol   |
|  Lou Lou Safran  | … |  Tierney   |
|  Tayler Buck  | … |  Kate   |
|  Samara Lee  | … |  Annabelle ”Bee” Mullins   |
|  Mark Bramhall  | … |  isä Massey   |
|  Adam Bartley  | … |  konstaapeli Fuller   |
|  Alicia Vela-Bailey  | … |  ilkeä Eshter Mullins   |
|  Lotta Losten  | … |  adoptiotoimiston agentti   |
|  Joseph Bishara  | … |  demoni   |
|  Fred Tatasciore  | … |  demonin ääni   |
|  Brian Howe  | … |  Pete Higgins   |
|  Kerry O’Malley  | … |  Sharon Higgins   |
|  Tree O’Toole  | … |  aikuinen Janice / Annabelle Higgins   |
|  Annabelle Wallis  | … |  Mia Form (arkistokuva)   |
|  Ward Horton  | … |  John Form (arkistokuva)   |
|  Bonnie Aarons  | … |  demoninunna Valak (cameo)   |
Tuotanto

Lokakuussa 2015 vahvistettiin, että Annabellelle toteuttaisiin jatko-osa. David F. Sandberg korvasi Leonettin ohjaajana maaliskuussa 2016. Ensimmäisen elokuvan käsikirjoittaja Gary Dauberman palasi käsikirjoittamaan tämänkin elokuvan, Peter Safranin ja James Wan palatessa tuottajiksi. Kuvaukset alkoivat 27. kesäkuuta 2016 Los Angelesissa Warner Bros. Studiosin omissa tiloissa. ja päättyivät 15. elokuuta 2016. Elokuvan säveltäjäksi valittiin Benjamin Wallfisch. Maaliskuussa 2017 Sandberg paljasti elokuvan virallisen nimen olevan Annabelle: Creation. Lisäksi elokuvan kerrottiinkin olevan jatko-osan sijaan esiosa.
Aiheesta muualla

Annabelle: Creation Internet Movie Databasessa (englanniksi)
Annabelle

| Annabelle |
| --- | --- |

Ohjaaja:  John R. Leonetti
Käsikirjoittaja:  Gary Dauberman
Tuottaja:   Peter Safran  James Wan 
Säveltäjä:  Joseph Bishara
Kuvaaja:  James Kniest (käännä suomeksi)
Leikkaaja:  Tom Elkins
Pääosat:   Annabelle Wallis  Ward Horton  Alfre Woodard 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Atomic Monster Productions  The Safran Company  RatPac Entertainment 
Levittäjä:  Warner Bros. Pictures
Ensi-ilta:   2014-09-2929. syyskuuta 2014 (TCL Chinese Theatre)  2014-10-033. lokakuuta 2014 (Yhdysvallat)  2014-10-1717. lokakuuta 2014 (Suomi)  
Kesto:  99 minuuttia
Alkuperäiskieli:  englanti
Budjetti:  6 500 000 dollaria
Tuotto:  256 873 813 dollaria
Seuraaja:  Annabelle Comes Home
Aiheesta muualla
IMDb 
Elonet
AllMovie
Infobox OKNimi-testi OK: 
Annabelle on vuonna 2014 ensi-iltansa saanut John R. Leonettiin ohjaama ja James Wanin tuottama yhdysvaltalainen kauhuelokuva. Elokuva on Kirottu-universumin toinen elokuva ja toimii spin-offina sekä esiosana ensimmäiselle Kirottu-elokuvalle. Elokuva kertoo riivatun Annabelle-nuken vaiheista ennen päätymistään Ed ja Lorraine Warrenin käsiin. Pääosissa ovat Annabelle Wallis, Ward Horton ja Alfre Woodard.
Elokuva sai ensiesityksensä Hollywoodin TCL Chinese Theatressa 29. syyskuuta 2014. Elokuvateattereihin se ilmestyi Yhdysvalloissa 3. lokakuuta 2014 ja Suomessa 17. lokakuuta 2014. Elokuva sai kriitikoilta sekalaisen vastaanoton ja tuotti yli 256 miljoonaa dollaria. Elokuvan esiosa Annabelle: Creation sai ensi-iltansa vuonna 2017 ja jatko-osa Annabelle Comes Home sai ensi-iltansa vuonna 2019.
Juoni

Vuonna 1967 John ja Mia Form asuvat Santa Monicassa ja odottavat ensimmäistä lastaan. John antaa vaimolleen lahjaksi tämän toivoman kalliin antiikkinuken. Sinä yönä Mia kuulee naapurista ääniä ja paljastuu, että siellä asuva Higginsin pariskunta on murhattu. Mia soittaa poliisit, mutta nukkea pitävä nainen hyökkää hänen kimppuunsa. Johnin kanssa saapuneet poliisit ampuvat miehen. Nainen tekee itsemurhan, mutta ehtii sitä ennen koskettaa nukkea verisillä käsillään. Uutisissa paljastuu, että nainen oli Higginsin pariskunnan tytär, Annabelle, ja mies paljastuu Annabellen poikaystäväksi. He kuuluivat satanistiseen Oinaskulttiin, joka palvoi sarvekasta demonia.
Annabelle piti nukkea käsissään ennen kuolemaansa, joten Mia pyytää Johnia heittämään sen pois. Eräänä iltana tapahtuu tulipalo, jonka aikana hänen synnytyksensä käynnistyy. Lapsi on tyttö ja se saa nimekseen Leah. Perhe muuttaa uuteen asuntoon, mutta Mia löytää jälleen Annabelle-nuken. Mia ja Leah alkavat kokea epätavallisia asioita. He ottavat yhteyttä poliisiin ja he saavat tietää Annabelle Higginsin yrityksistä kutsua demoni uhraamalla sille sielu. Mia menee kirjakauppaan ja tutustuu sen omistajaan Evelyniin, joka päättelee demonien havittelevan Leahin sielua. Evelyn kertoo myös aiheuttaneensa auto-onnettomuuden, jossa hänen oma tyttärensä Ruby kuoli. Hän oli yrittänyt itsemurhaa, mutta kuullut Rubyn äänen, joka kertoi ettei hänen aikansa ollut vielä.
Pariskunta ottaa yhteyttä isä Pereziin, paikalliseen pappiin, joka vie nuken mukanaan kirkkoon. Mutta Annabellen haamu hyökkää hänen kimppuunsa ja nukke katoaa. Myöhemmin tapahtuu toinen hyökkäys, jonka aikana nukke näyttää leijuvan ilmassa, mutta Mia näkee demonin kantavan sitä. Mia yrittää tuhota nuken, mutta demoni kertoo nuken vaikutuksen loppuvan vain, jos sille uhrataan sielu. John ja Evelyn saapuvat estämään Mian aikeet hypätä ikkunasta nuken kanssa. Evelyn ottaa nuken ja päättää itse hypätä ikkunasta hyvittääkseen Rubyn kuoleman. Evelyn kuolee, mutta nukke katoaa.
Kuuden kuukauden kuluttua Formit elävät jälleen onnellista elämää. Toisaalla eräs perheenäiti ostaa Annabelle-nuken tyttärelleen lahjaksi. Lopuksi näytetään teksti, joka kertoo, että oikeaa Annabelle-nukkea säilytetään nykyään Ed ja Lorraine Warrenin museossa, ja että pappi siunaa sen kahdesti kuukaudessa.
Näyttelijät

| 0 | 1 | 2 |
| --- | --- | --- |
|  Annabelle Wallis  | … |  Mia Form   |
|  Ward Horton  | … |  John Form   |
|  Alfre Woodard  | … |  Evelyn   |
|  Tony Amendola  | … |  isä Perez   |
|  Kerry O’Malley  | … |  Sharon Higgins   |
|  Brian Howe  | … |  Pete Higgins   |
|  Eric Ladin  | … |  etsivä Clarkin   |
|  Ivar Brogger  | … |  tohtori Burgher   |
|  Gabriel Bateman  | … |  Robert   |
|  Shiloh Nelson  | … |  Nancy   |
|  Tree O’Toole  | … |  Annabelle Higgins   |
|  Keira Daniels  | … |  7-vuotias Annabelle Higgins   |
|  Morganna May  | … |  Debbie   |
|  Robin Pearson Rose  | … |  Debbien äiti   |
|  Amy Tipton  | … |  Camilla   |
|  Michelle Romano  | … |  Mary   |
|  Christopher Shaw  | … |  Fuller   |
|  Joseph Bishara  | … |  demoni   |
Vastaanotto

Rotten Tomatoes -sivuston mukaan 113 arvostelun perusteella laskettuna kriitikoiden arvosteluista 29 prosenttia oli positiivisia. Episodi antoi elokuvalle kaksi tähteä viidestä, Iltalehti kolme tähteä viidestä ja Nyt-liite kaksi tähteä viidestä.
Aiheesta muualla

Annabelle Internet Movie Databasessa (englanniksi)
Carsten Anker

Carsten Ankerin patsas Eidsvolbygningenin pihalla Eidsvollissa
Carsten Tank Anker (17. marraskuuta 1747 Fredrikshald, Norja – 13. maaliskuuta 1824 Biri, Norja) oli norjalainen liikemies, virkamies ja poliitikko.
Elämä ja ura

Anker oleskeli Kööpenhaminassa vuodet 1774–1811, jolloin hänestä tuli Tanskan perintöprinssi Kristian Frederikin hyvä ystävä. Kristian Frederikin saavuttua Norjaan valtionhoitajaksi 1813 Ankerista tuli tämän lähin neuvonantaja. Hän johti myös maan kauppa-, tehdas-, metsä- ja kaivostoimintojen hallinnointia.
Niin sanottu "Suurmieskokous" (norj. notabelmøtet, stormannsmøtet) pidettiin Carsten Ankerin omistamassa Eidsvollin kartanossa (norj. Eidsvoll Verk) 16. helmikuuta 1814. Kokouksessa suunniteltiin keinoja ehkäistä Ruotsin ylivalta maassa. Anker toivoi Kristian Frederikin julistautumista Norjan kuninkaaksi perintöoikeuteensa vedoten, mikä näkökanta kuitenkin hävisi kokouksessa.
Maaliskuussa 1814 Kristian Frederik nimitti Carsten Ankerin ministeriksi ja lähetti hänet Englantiin Norjan edustajaksi. Hän saikin yhteydet Lontoon liberaaliin oppositioon ja lehdet kirjoittivat Norjalle edulliseen sävyyn itsenäisyydestä. Englannin hallitus ei kuitenkaan halunnut ottaa vastaan Kristian Frederikin "vallankumoushallinnon" edustajaa. Matka jäi käytännössä tuloksettomaksi ja Anker istui jopa jonkin aikaa velkavankeudessa. Huhti-toukokuussa Anker antoi itse poissa ollessaan kartanonsa Eidsvollin kansalliskokouksen käyttöön. Hän pääsi palaamaan Norjaan vasta 1815.
Loppuvuodet

Vuodesta 1815 aina kuolemaansa asti Anker johti Norjan valtion omistamia lasitehtaita. Carsten Anker meni konkurssiin 1822 ja joutui myymään kartanonsa. Hän kuoli kaksi vuotta myöhemmin. Kartano ostettiin myöhemmin yksityiskeräysvaroilla ja luovutettiin valtiolle 1851.
Carl potenssiin 2

Carl potenssiin 2 (Carl²) on kanadalainen animaatiosarja. Teletoon-kanavan tuotantoa olevaa sarjaa on tehty vuodesta 2005 alkaen. Suomessa sarjaa esittää Nelonen.
Aiheesta muualla

Sarjan sivusto (Arkistoitu – Internet Archive) (englanniksi) (ranskaksi)
Sarja Nelosen sivustolla (Arkistoitu – Internet Archive)
Ajatuksen voimalla

| Ajatuksen voimalla Joniveli |
| --- | --- | --- |

Studioalbumin tiedot
 Äänitetty : 2005
 Julkaistu: 2. marraskuuta 2005
 Formaatti: CD
 Tuottaja(t): Joniveli
 Tyylilaji: rap
 Levy-yhtiö: Rähinä Records, Alarm Entertainment
Joniveljen muut julkaisut
| Beats Vol. 1 2005 | Ajatuksen voimalla 2005 | Tree of Life 2007 |
Ajatuksen voimalla on Joniveljen esikoisalbumi, joka julkaistiin 2. marraskuuta 2005. Ennen albumia julkaistiin Minä päivänä tahansa -EP, joka on samalla albumin single.
Kappaleet

...
Ajatuksen voimalla
Ilmotusluontosta (Pientä jotai jotai) (mukana Jaise)
Yin / Yang
Lähemmäks en pääse (mukana Urbaanilegenda)
Minä päivänä tahansa
Passaa ne eurot
Ihanko Tosi-tv? / Sinä Olet Kaunis
Menopaluu Teksasiin (mukana Justus)
Minä olen maailma
Mä yritin
Ei nyt
Perillä nähdään (mukana Laura-Elina Aho)
Jotain suurempaa
Se ei käy näin (mukana Laura Malmberg)
Laineet (hana auki) (mukana Urbaanilegenda)
...
Kappaleet > Minä päivänä tahansa -EP

Minä päivänä tahansa
Tää talo
Sekasin parista
Et voi olla...
Jonivelipuoli Remix EP

Jonivelipuoli Remix EP on suomalainen rap-artisti/tuottaja Seren vuonna 2008 tuottama EP, jossa hän on remiksannut osan Ajatuksen voimalla-levyn kappaleista. Hän myös lisäksi räppää kappaleilla 2, 6 ja 8. EP on ladattavissa ilmaiseksi Seren SoundCloud-sivulla.
Jonivelipuoli Remix EP > Kappaleet

Perillä nähdään (Feat. Laura-Elina Aho)
Passaa ne eurot
Jotain suurempaa
Ei näin (Feat. SP)
Ei nyt
Ihanko tosi-TV (sinä olet julkkis)
Mä yritin
Minä päivänä tahansa
Aiheesta muualla

Ajatuksen voimalla discogs.com -sivustolla
Cerise

Cerise on Marvel Comics -sarjakuvakustantamon luoma supersankari. Cerisen ensiesiintyminen tapahtui Excalibur-lehden numerossa 46 vuonna 1992. Cerisen superkyvyt ovat valon hallinta ja supervoimakkuus. Cerise on Shi'ar-rotua. Hahmon on luonut Alan Davis.
Alasjärv

| Alasjärv |
| --- | --- |
Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°40′53″N, 27°05′23″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Piusa jõen valuma-alue
Järveen tulevat joet:  Piusa jõgi
Laskujoki:  Piusa jõgi
Järvinumero:  VEE2144900
Mittaustietoja
Pinnankorkeus:  240,2 m  mpy. 
Pituus:  0,38 km 
Leveys:  0,26 km 
Rantaviiva:  1,124 m  
Pinta-ala:  7,2 ha  
Tilavuus:  0,0024 km³ 
Keskisyvyys:  2,8 m 
Suurin syvyys:  7,1 m 
Saaria:  ei saaria 
 fiAlasjärv 
Alasjärv tai myös Piipse järv on Viron Võrumaassa Rõugen kunnassa sijaitseva järvi.